**JAVORINA - SYMBOL SPOLUPRÁCE SLOVÁKOV A ČECHOV**

Región Biele Karpaty, člen Euroregiónu Bílé-Biele Karpaty riešil v rámci programu Realizácie euroregionálnych aktivít na Ministerstve výstavby a regionálneho rozvoja SR v máji až decembri 2010 projekt „JAVORINA – SYMBOL SPOLUPRÁCE SLOVÁKOV A ČECHOV“ s podtitulom Prírodné perly Euroregiónu – vrcholy, rozhľadne a chaty“. **Tento projekt bol podporený zo štátneho rozpočtu SR.“**

Cieľom projektu bolo posilnenie trvaloudržateľnej cezhraničnej spolupráce prostredníctvom konkrétnych produktov mäkkého turizmu s dôrazom na zviditeľnenie unikátnych cieľov, trás a lokalít prírodného dedičstva na území oboch častí Euroregiónu Bílé – Biele Karpaty. Prijímateľom projektu bol Región Biele Karpaty. Českými partnermi boli Centrála cestovního ruchu Východní Moravy o.p.s., MAS Bojkovsko, RRA Bílé Karpaty o.p.s. a Obec Lopeník, slovenským partnerom bolo Mesto Stará Turá.

Mottom projektu bol vrchol Veľkej Javoriny ako zaujímavá historická a prírodná lokalita a  symbol spolupráce Slovákov a Čechov. Počas realizácie tohto projektu sa zozberali textové, elektronické a fotografické dáta k problematike, ako aj historické a archívne dáta, pohľadnice, články, ktoré následne boli použité k vydaniu tlačených a elektronických publikácií.

O Javorine boli samostatne vydané publikácie v edícii TIP NA VÝLET pod názvami Javorina – symbol spolupráce Slovákov a Čechov, Príroda Javoriny. Ďalším výstupom bol čiernobiely plagát formátu A2 s 28 historickými pohľadnicami a 7 pečiatkami Holubyho chaty a 16 stranové noviny, venované historickým článkom o Javorine a Holubyho chate z rokov 1921 - 1974.

V rámci edície TIP NA VÝLET v nadväznosti na výstupy predchádzajúceho projektu z roku 2009 bol vydaný krásny reprezentačný materiál k rozhľadniam na oboch stranách Euroregiónu. V popise je publikovaných 24 rozhľadní, v materiáli je aj mapka a história rozhľadní v regióne. Ďalšími titulmi tejto Edícii boli Turistické chaty II, Vyhliadkové vrcholy II a Rozhľadne III. V každom z nich bolo spublikovaných vždy 7 lokalít.

Spracoval sa aj voľne šíriteľný webovský sprievodca zameraný na tipy na výlety na rozhľadne, chaty a vrcholy vo formáte pdf. Je zavesený na www.erbbk.sk.

Na Veľkom Lopeníku bolo vytvorené imidžové turistické miesto – „Rozhlednový rozcestník“, ktorý bol pokrstený na turistickém akcii pri účasti 300 ľudí samotným Karpatom.

Ďalej v rámci projektu boli spracované dokumentácie k historickej Rozhľadni na Javorine a k druhej Holubyho chate. Oba objekty sa spracovali aj vo forme modelov v mierke 1:40 a bude ich možné vidieť v Parku miniatúr v Podolí. Holubuho chata bola spracovaná aj ako papierový model, ktorý je voľne sťahovateľný z webu (www.erbbk.sk)

Všetky aktivity tohto projektu podporili a posilnili dlhodobú spoluprácu partnerov na tvorbe produktov mäkkého turizmu v rámci riešeného územia.

***Juraj Hlatký – projektový manažér***